समस्तीपुर | पटना में शनिवार को कुशवाहा महासभा के आक्रोश मार्च पर हुए लाठी चार्ज की रालोसपा जिलाध्यक्ष अनंत कुशवाहा ने निंदा की है। उन्होंने कहा कि आक्रोश मार्च शांतिपूर्ण तरीके से हो रहा था। ऐसे में पुलिस का लाठी चार्ज करना सीएम नीतीश कुमार का कुशवाहा विरोधी मानसिकता को दर्शाता है। इसके खिलाफ में पार्टी जिला मुख्यालय के कर्पूरी स्मारक पर सीएम का पुतला दहन करेगी। घटना की निंदा करने वालों में प्रदेश उपाध्यक्ष लालबाबू महतो, अमरकांत मिश्र, आदित्य ठाकुर, जयशंकर प्रसाद, मुकेश सिंह, विकेश कुशवाहा, विवेकानंद राय, उपेन्द्र दास, सुनीता शर्मा, अजीत ठाकुर, अजीत चौधरी, ललिता कुमारी, मिथिलेश प्रसाद सिंह, गणेश पासवान आदि शामिल हैं।